ΕΝΔΕΙΚΤΙΚΕΣ ΑΠΑΝΤΗΣΕΙΣ
Α3.
Λόγω του ότι οι περισσότεροι/-ες μαθητές/-τριες φοιτούν για δεύτερη χρονιά σε έναν από τους τομείς που λειτουργούν στη σχολική τους μονάδα, αναμένεται ότι είναι σε θέση να ανταποκριθούν στο πρώτο σκέλος του ερωτήματος. Ως προς το δεύτερο σκέλος, θα είναι σε θέση να αποτυπώσουν τις επαγγελματικές τους προσδοκίες ως προς την ειδικότητα που θα ήθελαν να αποκτήσουν αντλώντας πληροφορίες είτε από το κείμενο είτε από προσωπικά βιώματα είτε από σχετικές ενδοσχολικές ή εξωσχολικές δράσεις.

Β3.
1. Οι μαθητές/-τριες, αναλόγως και της ειδικής εκπαιδευτικής τους ανάγκης, αναμένεται ότι θα μπορούν να εντοπίσουν στο κείμενο τις προτεραιότητες που είχε θέσει ο νεαρός δικηγόρος πριν την άσκηση του επαγγέλματός του, προκειμένου να ανταποκριθούν στο πρώτο σκέλος του ερωτήματος (π.χ. ότι θεωρούσε ότι είναι πρωτίστως επιστήμονας κι έπειτα δικηγόρος, ότι καλλιεργούσε γνωριμίες, ότι προσπαθούσε να γίνει γνωστός ή ότι επιδίωκε τη διεύρυνση των κοινωνικών του οριζόντων). Ως προς το δεύτερο σκέλος του ερωτήματος, αναμένεται ότι οι μαθητές/-τριες θα μπορούν – κατά το δυνατόν – να αποφασίσουν πως η προετοιμασία που έκανε ο νεαρός δικηγόρος έφερε και το επιθυμητό αποτέλεσμα.
ή
2. [bookmark: _GoBack]Βοηθούμενοι/-ες από το οπτικό ερέθισμα, οι μαθητές/-τριες αναμένεται να φανταστούν και να αποτυπώσουν τη συνέχιση της ιστορίας, στο βαθμό που η ειδική εκπαιδευτική τους ανάγκη το επιτρέπει. Ενδεχομένως, να οδηγηθούν στις απαντήσεις τους από σχετικές ιστορίες που ίσως έχουν δει στην τηλεόραση ή τυχόν γνωρίζουν από το οικείο τους περιβάλλον.
